**Paul di Resta** (s. 16. huhtikuuta 1986) on brittiläinen rata-autoilija.

Paul di Resta on kilpa-autoilija Dario ja Marino Franchittin serkku ja hän on italialaista syntyperää.

Ura
---

Di Resta aloitti uransa karting-sarjoissa joissa hän kilpaili vuosina 1994–2001. Vuonna 2002 hän kilpaili Britannian Formula Renault -talvisarjassa. Seuraavana vuonna hän siirtyi varsinaiseen BFR -sarjaan, jossa hän kilpaili vuodet 2003–2004. Vuonna 2004 di Resta sai McLaren Autosport -palkinnon hyvistä suorituksistaan.

Vuosina 2005–2006 di Resta kilpaili F3 Euroseries -sarjassa. Vuonna 2006 di Resta voitti sarjan mestaruuden. Kauden aikana hän voitti viisi kilpailua. Samana vuonna di Resta voitti Formula 3 Masters -kilpailun Zandvoortin radalla.

Vuodeksi 2007 di Resta siirtyi ajamaan DTM-sarjaan Mercedekselle. Kauden päätteeksi di Resta sijoittui sarjassa viidenneksi. Kaudella 2008 di Resta jatkoi DTM-sarjassa. Hän voitti uransa ensimmäisen kilpailun Lausitzin radalla Saksassa. Hän starttasi kilpailuun myös ensimmäistä kertaa paalupaikalta. Di Resta voitti kaudella kaksi kilpailua ja sijoittui toiseksi neljä pistettä mestaruuden voittaneelle Timo Scheiderille jääneenä. Vuonna 2009 di Resta sijoittui sarjan kolmanneksi. Vuonna 2010 di Resta voitti DTM-sarjan mestaruuden.

Vuosina 2011–2013 di Resta ajoi Formula 1 -sarjassa.

Vuonna 2014 di Resta teki paluun DTM-sarjaan ajaen Mercedeksellä.

### DTM-ura

Tilasto DTM-kausilta 2007–2010:

* kilpailuja: 42
* voittoja: 6
* paalupaikkoja: 6
* palkintosijoja: 21
* nopeimpia kierroksia: 7
* mestaruuksia: 1 (2010)

### Formula 1 -ura

Di Resta Kanadan GP:ssä kaudella 2011.
Joulukuussa 2009 di Resta testasi Formula 1 -talli Force Indian autoa Jerezin radalla. Vuonna 2010 di Resta toimi Force Indian testi- ja varakuljettajana ajaen Australian, Malesian, Kiinan, Espanjan, Valencian, Britannian, Unkarin ja Italian kilpailujen perjantaiharjoituksissa.

Di Resta pestattiin Force Indian kilpakuljettajaksi kaudelle 2011 korvaten Vitantonio Liuzzin. Hänen tallikaverinaan ajoi saksalainen Adrian Sutil. Di Resta ajoi heti pisteille kauden kahdessa ensimmäisessä kilpailussa. Hänen ensimmäinen keskeytyksensä tuli Turkin osakilpailusta, ja se oli myös hänen ainoa keskeytyksensä kaudella 2011. Silverstonen kilpailun aika-ajoissa di Resta ajoi peräti kuudenteen lähtöruutuun mutta epäonnistunut varikkotaktiikka pudotti hänet pisteiltä. Singaporen kilpailussa di Resta sijoittui kuudenneksi. Di Resta saavutti kauden aikana 27 pistettä sijoittuen 13:nneksi MM-taulukossa.

Di Resta Singaporen GP:ssä kaudella 2012.
Kaudella 2012 di Resta ajoi parhaimmillaan neljänneksi Singaporen kilpailussa. Di Resta saavutti kauden aikana 46 pistettä sijoittuen sarjan 14:nneksi.

Kaudella 2013 di Resta saavutti 48 pistettä sijoittuen parhaimmillaan neljänneksi Bahrainin GP:ssä. Hän sijoittui MM-sarjassa 12:nneksi. Kauden päätteeksi di Resta ei saanut enää jatkosopimusta Formula 1 -sarjaan.

Vuonna 2016 di Resta teki paluun Formula 1 -sarjaan toimien Williams-tallin testikuljettajana jatkaen pestissä myös seuraavalla kaudella. Unkarin GP:ssä 2017 di Resta korvasi sairastuneen Felipe Massan, mutta joutui keskeyttämään kilpailun öljyvuodon takia. McLaren valitsi hänet varakuljettajakseen 70. juhlavuotiskilpailuun kaudella 2020, jos tallin oikeat kuljettajat olisivat sairastuneet koronavirustartunnalle.

### Tulokset kilpailuittain

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Force India | BHR  | AUSTD | MALTD | CHNTD | ESPTD | MON  | TUR  | CAN  | EURTD | GBRTD | GER  | HUNTD | BEL  | ITATD | SIN  | JPN  | KOR  | BRA  | ABU  |  | – | – |
| 2011 | Force India | AUS10 | MAL10 | CHN11 | TURKesk. | ESP12 | MON12 | CAN18† | EUR14 | GBR15 | GER13 | HUN7 | BEL11 | ITA8 | SIN6 | JPN12 | KOR10 | IND13 | ABU9 | BRA8 |  | 27 | 13. |
| 2012 | Force India | AUS10 | MAL7 | CHN12 | BHR6 | ESP14 | MON7 | CAN11 | EUR7 | GBRKesk. | GER11 | HUN12 | BEL10 | ITA8 | SIN4 | JPN12 | KOR12 | IND12 | ABU9 | USA15 | BRA19† | 46 | 14. |
| 2013 | Force India | AUS8 | MALKesk. | CHN8 | BHR4 | ESP7 | MON9 | CAN7 | GBR9 | GER11 | HUN18† | BELKesk. | ITAKesk. | SIN20† | KORKesk. | JPN11 | IND8 | ABU6 | USA15 | BRA11 |  | 48 | 12. |
| 2017 | Williams | AUS  | CHN  | BHR  | RUS  | ESP  | MON  | CAN  | AZE  | AUT  | GBR  | HUNKesk. | BEL  | ITA  | SIN  | MAL  | JPN  | USA  | MEX  | BRA  | ABU  | 0 | – |

### Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2011 |
| 2 | Ensimmäiset MM-pisteet | 1 | Australian GP 2011 |
| 3 | 100 MM-pistettä | 45 | Monacon GP 2013 |

Lähteet
-------

* 
* 14 - Paul di Resta, Iltalehti, Viitattu 25.7.2013.

### Viitteet

1. ↑
2. 1 2 3  Paul di Resta returns to the DTM with Mercedes after losing F1 drive *autosport.com*.  21.1.2014. Viitattu 19.7.2019. (englanniksi)
3. ↑  Andrew Benson: Paul di Resta set to be named Williams test driver for 2016 season *BBC SPORT*.  13.3.2016. Viitattu 14.3.2016.
4. ↑
5. ↑  Ex-Force India driver Di Resta on standby as McLaren reserve for 70th Anniversary GP *Formula1.com*.  5.8.2020. Formula One World Championship Limited. Viitattu 15.4.2021. (englanniksi)

Aiheesta muualla
----------------

* Kuvia tai muita tiedostoja aiheesta **Paul di Resta** Wikimedia Commonsissa

* Virallinen sivusto (Arkistoitu – Internet Archive)

Formula 3 Euroseriesin mestarit

|  |  |  |  |
| --- | --- | --- | --- |
| 2003: Australia Ryan Briscoe2004: Yhdistynyt kuningaskunta Jamie Green2005: Yhdistynyt kuningaskunta Lewis Hamilton

 | 2006: Yhdistynyt kuningaskunta Paul di Resta2007: Ranska Romain Grosjean2008: Saksa Nico Hülkenberg

 | 2009: Ranska Jules Bianchi2010: Italia Edoardo Mortara2011: Espanja Roberto Merhi

 | 2012: Espanja Daniel Juncadella

 |